
Az internetes mélycsomag vizsgálat megjelenése a hétköznapi életben

A dolgozat megírásakor 3 hipotézist állítottam fel, melyek közül kettő beigazolódott
és egy megcáfolásra került. A H1-es hipotézis, mely szerint az adatvédelmi
szakértők és jogászok szerint a hazai és nemzetközi jogi szabályozás hiátusokat
tartalmaz a mélycsomagvizsgálatot illetően nem igazolódott be. A dolgozatban
kifejtésre került, hogy az interjú során a megkérdezettek egybehangzóan úgy
nyilatkoztak, hogy a technológiát illetően részletes hazai és nemzetközi
szabályozással rendelkezünk, csak annak ismerete hiányzik a társadalmi rétegekből.
A H2-es hipotézis, mely szerint az állampolgárok a technológia ismerete nélkül is
feltételezik, hogy személyes adataikhoz juthat hozzá egy harmadik fél,
beigazolódott, mivel a kérdőív kitöltését szolgáló egyének többsége nem
rendelkezett ismerettel a technológiát érintőleg, mégis feltételezte, hogy személyes
adataik nincsenek biztonságban. A H3-as hipotézis, mely feltételezi, illetve, hogy a
technológia magán és vállalati célú felhasználása kiemelet kockázatot jelent a
magánszféra megsértésével kapcsolatban részben beigazolódott, mivel a
technológia felhasználása sérti az egyének magánszféráját, ugyanakkor, a
technológia piaci ára nem teszi lehetővé az internetes mélycsomag vizsgálat
magéncélú használatát.
Kutatásom során kvantitatív és kvalitatív kutatási módszereket is használtam. Az
egyik egy átfogó elemzés, amely során a mélycsomag vizsgálatról szóló hazai és
nemzetközi szakirodalmak és folyóiratok segítségével próbálom bemutatni, illetve
alátámasztani a felállított hipotéziseim és a választott témaköröm. Ehhez kérdőíves
felmérést és az interjúkészítést alkalmaztam . Ezen kívül, meglévő statisztikai
adatgyűjtést is folytattam, hogy a mások által vizsgált jelenségek és folyamatok által
egy átfogóbb jellemzést érjek el szakdolgozatomban. Hogy a lehető legfrissebb
adatkkal dolgozzak, a talált statisztikai adatok az Eurostat és a Statista által
kibocsátott statisztikák fognak szolgálni. Szakdolgozatom további részében
jogászokkal és adatvédelmi szakértő(k)kel interjút készítettem, melyben az ő
véleményükre, álláspontjukra és megállapításaikra támaszkodok feltételezéseim
igazolásához. Végezetül kockázatelemzés segítségével mutatnám be az internetes
mélycsomag vizsgálat által fellelhető fenyegetettségeket.



